

**"Көрсеткіштердің базалық тізбесін бекіту туралы" Қазақстан Республикасы Ұлттық экономика министрінің 2018 жылғы 19 желтоқсандағы № 104 бұйрығына өзгеріс енгізу туралы"**

***Күшін жойған***

Қазақстан Республикасы Ұлттық экономика министрінің 2020 жылғы 24 желтоқсандағы № 96 бұйрығы. Қазақстан Республикасының Әділет министрлігінде 2020 жылғы 25 желтоқсанда № 21919 болып тіркелді. Күші жойылды - Қазақстан Республикасы Ұлттық экономика министрінің 2022 жылғы 25 қаңтардағы № 7 бұйрығымен.

      Ескерту. Күші жойылды - ҚР Ұлттық экономика министрінің 25.01.2022 № 7 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      ЗҚАИ-ның ескертпесі!

      Осы бұйрық 01.01.2021 бастап қолданысқа енгізіледі

      БҰЙЫРАМЫН:

      1. "Көрсеткіштердің базалық тізбесін бекіту туралы" Қазақстан Республикасы Ұлттық экономика министрінің 2018 жылғы 19 желтоқсандағы № 104 бұйрығына (Нормативтік құқықтық актілерді мемлекеттік тіркеу тізілімінде № 18008 болып тіркелген, 2018 жылғы 24 желтоқсанда "Әділет" ақпараттық-құқықтық жүйесінде жарияланған) мынадай өзгеріс енгізілсін:

      Көрсетілген бұйрықпен бекітілген Көрсеткіштердің базалық тізбесі осы бұйрыққа қосымшаға сәйкес редакцияда жазылсын.

      2. Өңірлерді талдау және жергілікті өзін-өзі басқаруды дамыту департаменті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Ұлттық экономика министрлігінің интернет-ресурсында орналастыру;

      3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Ұлттық экономика министрлігінің Заң департаментіне ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

      4. Осы бұйрық 2021 жылғы 1 қаңтардан бастап қолданысқа енгізіледі және ресми жариялануға тиіс.

|  |  |
| --- | --- |
| *Қазақстан Республикасы*  *Ұлттық экономика министрі* | *Р. Даленов* |

|  |  |
| --- | --- |
|  | Қазақстан Республикасы Ұлттық экономика министрінің 2020 жылғы 24 желтоқсандағы  № 96 Бұйрыққа  қосымша |
|  | Қазақстан Республикасы Ұлттық экономика министрінің 2018 жылғы 19 желтоқсандағы  № 104 бұйрығымен  бекітілген |

**Көрсеткіштердің базалық тізбесі**

|  |  |  |  |  |  |
| --- | --- | --- | --- | --- | --- |
| **Р/с№** | **Нысаналы индикаторлар** | **Өлшем бірлігі** | **Есептілікті қалыптастыру мерзімі** | **Ақпарат көзі** | **Жауапты мемлекеттік орган** |
| **1** | **2** | **3** | **4** | **5** | **6** |
| 1 | ЖӨӨ нақты көлемінің индексі | % | сәуір (жедел) тамыз (жылдық) | ресми статистикалық ақпарат | | ҰЭМ | |
| 2 | Шикізаттық емес экспорт көлемінің өсуі | өткен жылға қарағанда % | ақпан (жедел) шілде (жылдық) | ресми статистикалық ақпарат | | СИМ | |
| 3 | Өңдеу өнеркәсібіндегі негізгі капиталға инвестициялар | млрд теңге | қаңтар (жедел) шілде (жылдық) | ресми статистикалық ақпарат | | ИИДМ | |
| 4 | Еңбек өнімділігінің өсуі: |  |  |  | |  | |
| 4.1 | өңдеу өнеркәсібінде | өткен жылға қарағанда % | мамыр (жедел) тамыз (жылдық) | ресми статистикалық ақпарат | | ИИДМ | |
| 4.2 | ауыл шаруашылығында | өткен жылға қарағанда % | мамыр (жедел) тамыз (жылдық) | ресми статистикалық ақпарат | | АШМ | |
| 5 | Өлім-жітімнің стандартталған коэффициенті | коэффициент | шілде (жылдық) | ресми статистикалық ақпарат | | ДСМ | |
| 6 | Құрылған жұмыс орындарының саны: | бірлік | ақпан (жылдық) | Еңбекминінің әкімшілік деректері | | Еңбекмині | |
| 6.1 | тұрақты |  |
| 6.2 | уақытша |
| 7 | Атаулы әлеуметтік көмек (шартты ақшалай көмек) алушылардың ішіндегі жұмыспен қамтудың белсенді шараларына тартылғандар үлесі | % | ақпан (жылдық) | | Еңбекминінің әкімшілік деректері | | Еңбекмині |
| 8 | ЖӨӨ-дегі шағын және орта бизнестің үлесі | % | сәуір (жедел) тамыз (жылдық) | | ресми статистикалық ақпарат | | ҰЭМ |
| 9 | Бір тұрғынға шаққандағы тұрғын үймен қамтамасыз етілу | ш.м | ақпан (жылдық) | | ресми статистикалық ақпарат | | ИИДМ |
| 10 | Халықтың сумен жабдықтау көрсетілетін қызметтеріне қол жеткізуі: | % | ақпан (жылдық) | | ИИДМ әкімшілік деректері | | ИИДМ |
| 10.1 | қалаларда |
| 10.2 | ауылдық елді мекендерде |
| 11 | Жақсы және қанағаттанарлық жағдайдағы жергілікті маңызы бар автожолдардың үлесі | % | қаңтар (жылдық) | | ИИДМ әкімшілік деректері | | ИИДМ |
| 12 | Қатты тұрмыстық қалдықтарды қайта өңдеу және кәдеге жарату үлесі | % | мамыр (жылдық) | | ЖАО әкімшілік деректері | | ЭГТРМ |
| 13 | Халықтың 1000 адамға шаққандағы спорттық инфрақұрылыммен орташа қамтамасыз етілуі | % | ақпан (жылдық) | | МСМ әкімшілік деректері | | МСМ |
| 14 | Сыбайлас жемқорлық деңгейі | % | ақпан (жылдық) | | СЖҚІА әкімшілік деректері | | СЖҚІА |
| 15 | Төтенше жағдайларға қарсы іс-қимыл инфрақұрылымымен қамтамасыз етілу деңгейі | % | ақпан (жылдық) | | ТЖМ әкімшілік деректері | | ТЖМ |
| 16 | Өңірлік стандарттар жүйесіне сәйкес ауылдық елді мекендердің әлеуметтік игіліктермен және көрсетілетін қызметтермен қамтамасыз етілу деңгейі | % | наурыз (жылдық) | | ЖАО әкімшілік деректері | | ҰЭМ |

      Ескертпе: ЖАО орталық мемлекеттік органдардың келісімінсіз он индикаторға дейін дербес қосуға жол беріледі.

      Аббревиатуралардың толық жазылуы:

      АШМ – Қазақстан Республикасының Ауыл шаруашылығы министрлігі;

      ДСМ – Қазақстан Республикасының Денсаулық сақтау министрлігі;

      Еңбекмині – Қазақстан Республикасының Еңбек және халықты әлеуметтік қорғау министрлігі;

      ЖАО – жергілікті атқарушы органдар;

      ЖӨӨ – Жалпы өңірлік өнім;

      ИИДМ – Қазақстан Республикасының Индустрия және инфрақұрылымдық даму министрлігі;

      МСМ – Қазақстан Республикасының Мәдениет және спорт министрлігі;

      СИМ – Қазақстан Республикасының Сауда және интеграция министрлігі;

      ТЖМ – Қазақстан Республикасының Төтенше жағдайлар министрлігі;

      СЖҚІА – Қазақстан Республикасының Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет);

      ҰЭМ – Қазақстан Республикасының Ұлттық экономика министрлігі;

      ЭГТРМ – Қазақстан Республикасының Экология, геология және табиғи ресурстар министрлігі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК